CELEX: 62016CN0160
Language: et
Date: 2016-03-18 00:00:00
Title: Kohtuasi C-160/16: 18. märtsil 2016 esitatud hagi – Euroopa Komisjon versus Kreeka Vabariik

11.7.2016   
            
            
               ET
            
            
               Euroopa Liidu Teataja
            
            
               C 251/3
            
         18. märtsil 2016 esitatud hagi – Euroopa Komisjon versus Kreeka Vabariik
   (Kohtuasi C-160/16)
   (2016/C 251/04)
   Kohtumenetluse keel: kreeka
   
      Pooled
   
   
      Hageja: Euroopa Komisjon (esindajad: G. Zavvos ja K. Talabér-Ritz)
   
      Kostja: Kreeka Vabariik
   
      Hageja nõuded
   
   
               —
            
            
               tuvastada, et kuna Kreeka Vabariik ei ole esitanud Euroopa Parlamendi ja nõukogu 19. mai 2010. aasta direktiivi 2010/31/EL (1) hoonete energiatõhususe kohta, mida on täiendatud komisjoni 16. jaanuari 2012. aasta delegeeritud määrusega (EL) nr 244/2012 (2), millega kehtestatakse võrdlusmeetodite raamistik hoonete ja ehitusdetailide energiatõhususe miinimumnõuete kuluoptimaalse taseme arvutamiseks, artikli 5 lõikes 2 ette nähtud kuluoptimaalse taseme aruannet, siis on ta rikkunud sellest sättest tulenevaid kohustusi;
            
         
               —
            
            
               mõista kohtukulud välja Kreeka Vabariigilt.
            
         
      Väited ja peamised argumendid
   
   
               1.
            
            
               Euroopa Komisjon esitas 18. märtsil 2016 Kreeka Vabariigi vastu hagi, milles ta palub Euroopa Kohtul tuvastada, et kuna Kreeka Vabariik ei ole esitanud Euroopa Parlamendi ja nõukogu 19. mai 2010. aasta direktiivi 2010/31/EL hoonete energiatõhususe kohta, mida on täiendatud komisjoni 16. jaanuari 2012. aasta delegeeritud määrusega (EL) nr 244/2012, millega kehtestatakse võrdlusmeetodite raamistik hoonete ja ehitusdetailide energiatõhususe miinimumnõuete kuluoptimaalse taseme arvutamiseks, artikli 5 lõikes 2 ette nähtud kuluoptimaalse taseme aruannet, siis on ta rikkunud sellest sättest tulenevaid kohustusi.
            
         
               2.
            
            
               Komisjon väidab hagiavalduses, et korduvatele nõudmistele vaatamata ei ole Kreeka ametivõimud veel esitanud lõplikku aruannet hoonete ja ehitusdetailide energiatõhususe miinimumnõuete kuluoptimaalse taseme arvutamiseks, tuginedes komisjoni delegeeritud määrusega (EL) nr 244/2012 kehtestatud võrdlusmeetodite raamistikule, ja seega on nad rikkunud direktiivi 2010/31/EL artikli 5 lõiget 2.
            
         
      (1)  ELT L 153, 18.6.2010, lk 13.
   
      (2)  ELT L 81, 21.3.2012, lk 18.